Okresná prokuratúra Piešťany 
Vážska 28, 921 01 Piešťany 	

Sp. zn. : 1 Pv 725/12/2204	Piešťany, 1.2.2013
EEČ : 2-18-27-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Piešťany
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin zanedbania povinnej výživy podľa § 207 ods. 1, ods. 3 písm. c)  Trestného zákona na tom skutkovom základe, že
 	
	v období od mesiaca jún 2012 do mesiaca december 2012 si ako otec XXXXX nar. XXXXX, bytom XXXXX XXXXX riadne neplnil vyživovaciu povinnosť aj napriek tomu, že mu vyplýva zo Zákona o rodine, a ktorej rozsah mu bol určený rozsudkom Okresného súdu XXXXX č. k. XXXXX zo dňa XXXXX, v spojení s rozsudkom Krajského súdu XXXXX č. k. XXXXX zo dňa XXXXX právoplatným dňa XXXXX, v sume 83,- Eur mesačne, ktoré je povinný platiť vždy do 15. dňa v mesiaci vopred k rukám matky XXXXX hoci vedel o existencii svojej vyživovacej povinnosti a túto povinnosť si riadne neplnil napriek tomu, že v tomto období prevádzkoval živnosť pod obchodným menom XXXXX, IČO:XXXXX, s miestom podnikania XXXXX XXXXX a mal možnosť si zabezpečiť dostatočný príjem na úhradu výživného na svoje dieťa, čím za uvedené obdobie dlhoval XXXXXj  na výživnom sumu vo výške 332,- Eur, 
	a svojho konania sa dopustil napriek tomu, že trestným rozkazom Okresného súdu XXXXX č. k. XXXXX zo dňa XXXXX, právoplatným dňa XXXXX, bol odsúdený za prečin zanedbania povinnej výživy podľa § 207 ods. 1, ods. 3  písm. b) Trestného zákona  s poukazom na § 138 písm. b) Trestného zákona  k trestu odňatia slobody v trvaní dvanásť mesiacov s podmienečným odkladom na skúšobnú dobu v trvaní dva roky,

lebo zanikla trestnosť činu
Odôvodnenie:
Vyšetrovateľ Odboru kriminálnej polície, Okresnom riaditeľstve PZ XXXXX uznesením pod číslom ORP-XXXXX zo dňa XXXXX podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Trestného zákona na tom skutkovom základe, že v období od mesiaca jún 2012 do mesiaca december 2012 si ako otec XXXXX nar. XXXXX, bytom XXXXX XXXXX riadne neplnil vyživovaciu povinnosť aj napriek tomu, že mu vyplýva zo Zákona o rodine, a ktorej rozsah mu bol určený rozsudkom Okresného súdu XXXXX č. k. XXXXX zo dňa XXXXX v spojení s rozsudkom Krajského súdu XXXXX č. k. XXXXX zo dňa XXXXX právoplatným dňa XXXXX v sume 83,- Eur mesačne, ktoré je povinný platiť vždy do 15. dňa v mesiaci vopred k rukám matky XXXXX hoci vedel o existencii svojej vyživovacej povinnosti a túto povinnosť si riadne neplnil napriek tomu, že v tomto období prevádzkoval živnosť pod obchodným menom XXXXX, IČO:XXXXX s miestom podnikania XXXXX XXXXX a mal možnosť si zabezpečiť dostatočný príjem na úhradu výživného na svoje dieťa, čím za uvedené obdobie dlhoval XXXXXj  na výživnom sumu vo výške 332,- Eur. 

V priebehu skráteného vyšetrovania vyšetrovateľ vypočul obvineného XXXXX, svedkyňu-poškodenú  XXXXX,  ďalej vo veci zadovážil listinné doklady: rozsudok Okresného súdu XXXXX č. k. XXXXX zo dňa XXXXX, v spojení s rozsudkom Krajského súdu XXXXX č. k. XXXXX zo dňa XXXXX právoplatným dňa XXXXX o určení  výživného, trestný rozkaz Okresného súdu XXXXX, č. k. XXXXX zo dňa XXXXX, fotokópie poštových poukážok, rodný list XXXXX, potvrdenie o návšteve školy a  správy o povesti obvineného. 

Obvinený XXXXX v prípravnom konaní priznal, že svoju vyživovaciu  povinnosť si od mesiaca jún  2012 do decembra 2012 neplnil riadne. Zaplatil len v mesiacoch  október 2012, november 2012 a december a to sumu 83,-Eur. 
Dlžné výživné vo výške 332,-Eur uhradil dňa 21.12.2012.

Svedkyňa - poškodená XXXXX  vo svojej výpovedi uviedla, že bývalý manžel obv. XXXXX bol už za neplnenie si vyživovacej povinnosti odsúdený trestným rozkazom Okresného súdu XXXXX, č. k. XXXXX zo dňa XXXXX. Aj napriek tejto skutočnosti si od júna 2012 opätovne riadne neplnil vyživovaciu povinnosť. Zaplatil len výživné v mesiaci október 2012  a v mesiaci november 2012, čím od júna 2012 do decembra 2012 dlhoval na výživnom 332,-Eur. 
Pri svojom následnom výsluchu menovaná potvrdila, že obvinený XXXXX zaplatil dňa 21.12.2012 dlžné výživné aj za obdobie od júna 2012  do decembra 2012. Obvinený XXXXX tak uhradil  celé výživné.   Zároveň dodala, že neplnenie vyživovacej povinnosti nezanechalo na ich spoločnom dieťati XXXXX  trvalo nepriaznivé následky.

Do vyšetrovacieho spisu boli zabezpečené fotokópie poštových poukážok z ktorých vyplýva, že obv. XXXXX dňa 03.12.2012 uhradil 83,- Eur, dňa 21.12.2012 uhradil 332,- Eur. 

Prečinu zanedbania povinnej výživy podľa § 207 ods. 1, ods. 3 písm. c) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a taký čin spáchal, hoci bol v predchádzajúcich dvadsiatich štyroch mesiacoch za taký čin odsúdený.

Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, ako sa súd odobral na záverečnú poradu. 
                       
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu s poukazom na ustanovenie § 86 písm. a) Trestného zákona.

Po preskúmaní spisového materiálu, poukazujúc pritom na výpoveď svedkyne - poškodenej XXXXX, ako aj na ďalšie na vec sa vzťahujúce listinné dôkazy (fotokópie poštových poukážok) bolo dostatočne preukázané, že obvinený XXXXX si svoju vyživovaciu povinnosť dodatočne splnil v plnom rozsahu, pričom neplnenie vyživovacej povinnosti nemalo na jeho dieťa XXXXX trvalo nepriaznivé následky.
 
Vzhľadom na uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Jurčová
prokurátorka